open-index/open-wikipedia-markdown huggingface dataset:
גביע המדינה בכדורסל 1995/1996

**גביע המדינה בכדורסל ל[[עונת 1995/1996 בליגה הלאומית בכדורסל|עונת 1995/1996]]** היא התחרות ה-36 מאז היווסדו של המפעל.

הפועל ירושלים זכתה בגביע המדינה הראשון בתולדותיה, לאחר ניצחון בגמר על מכבי תל אביב.

## שמינית הגמר

[ממוזער|300x300 פיקסלים|נשיא המדינה [עזר ויצמן מעניק את גביע המדינה בכדורסל לקפטן הפועל ירושלים, עדי גורדון]]

## רבע הגמר

## חצי הגמר

## הגמר
הפועל ירושלים, תחת המאמן פיני גרשון, זכתה בגביע המדינה הראשון בתולדותיה.

שתי דקות לסיום העלה קולמן בדאנק את ירושלים ליתרון 63:65, גורדון חטף לצ'יימברס אבל איבד כדור בצעדים, ברד ליף סחט עבירה והשווה מהקו עם דקה ו-14 שניות לסיום. בדקה האחרונה שתי הקבוצות לא הצליחו לייצר נקודות. 25 שניות לסיום לקח פיני גרשון פסק זמן - גרשון תכנן תרגיל אבל עדי גורדון צעק על גרשון "או שאתה נותן לי גב או שלא". גרשון ענה לעדי "שלך" ונתן לו את הכדור בידיים. גורדון העביר את השניות בשעון ו-4 שניות לסיום חדר וגילגל את הכדור מעל הראש של צ'יימברס ופנימה לסל. ניצחון 65:67 לירושלים. "אמא, הבאתי גביע" צעק פיני גרשון בטלוויזיה.



## קישורים חיצוניים
* אלישע שוחט, ספר הכדורסל הישראלי, עמודים 365-369
* הפועל ירושלים - מכבי תל אביב (גמר גביע המדינה 1995/1996), ערוץ היוטיוב - roger1mason
* מהלך סיום חצי גמר גביע המדינה 1996, מכבי תל אביב-גליל עליון 67:69, ערוץ היוטיוב של מכבי תל אביב
* 

## הערות שוליים

קטגוריה:1995 בישראל: ספורט
קטגוריה:1996 בישראל: ספורט
קטגוריה:תחרויות כדורסל ב-1995
קטגוריה:תחרויות כדורסל ב-1996
קטגוריה:עונות בגביע המדינה בכדורסל
דרוק

[ממוזער|דרקון הרעם מופיע ב[דגל בהוטן]]

**דרוק** (בטיבטית: **འབྲུག**, בדזונגקה: **འབྲུག**; או **דרקון הרעם**) הוא יצור אגדי בדמות דרקון במיתולוגיה הבהוטנית והטיבטית ואחד מסמלי בהוטן.

דרוק מופיע בדגל בהוטן, ובזרועותיו הוא אוחז תכשיטים המסמלים עושר. בשפת הדזונגקה, מדינת בהוטן קרויה "דרוק יול", שפירושו "ארץ דרקון הרעם", ומנהיגיה קרויים "דרוק גיאלפו", שפירושו "מלכי דרקון הרעם". המנון בהוטן, "דרוק צנדהן", מיתרגם בעברית ל"ממלכת דרוק" (דרקון הרעם).

הדרוק אומץ כסמל לאומי של בהוטן על ידי אחד מענפי אסכולת קאג'יו – "דרופקה".

## ראו גם
* סמל בהוטן

## קישורים חיצוניים

## הערות שוליים

קטגוריה:דרקונים
קטגוריה:בהוטן: סמלים לאומיים
יאליצה אפאריסיו

**יאליצה אפאריסיו מרטינס** (בספרדית: **Yalitza Aparicio Martínez**; נולדה ב-11 בדצמבר 1993) היא שחקנית מקסיקנית שעשתה את הופעת הבכורה שלה בסרט הדרמה משנת 2018 *[[רומא (סרט, 2018)|רומא]]* של אלפונסו קוארון, שבו שיחקה בתפקיד ראשי את הדמות "קליאו", ובזכות תפקידה זה, הייתה מועמדת לפרס אוסקר לשחקנית הטובה ביותר.

## ביוגרפיה וקריירה
אפאריסיו נולדה ב-11 בדצמבר 1993 בעיירה טלקסיאקו במדינת אואחאקה. הוריה הם ממוצא מקסיקני מקומי; מוצא אביה הוא משבט המיקסטק ואמה ממוצא טריקי (עמים ילידים שונים במקסיקו). למרות זאת אפאריסיו לא דוברת בצורה שוטפת את שפת המיסטק והייתה צריכה ללמוד את השפה עבור התפקיד בסרט. אפאריסיו גודלה על ידי אם חד הורית שעבדה כעוזרת-בית. אפאריסיו היא בוגרת תואר ראשון בחינוך קדם-יסודי, ואין לה כל הכשרה פורמלית במשחק.

## קריירה
בשנת 2018 כיכבה בתפקיד הראשי בסרטו של אלפונסו קוארון "רומא" שבו שיחקה את קליאו, שדמותה מבוססת על אישיותה של מנהלת משק הבית של המשפחה אשר גידלה את יוצר הסרט, קוארון..

אפאריסיו היא השחקנית הראשונה ממוצא העמים הילידים ביבשת אמריקה והמקסיקנית השנייה שמקבלת מועמדות לפרס האוסקר בקטגוריית השחקנית הטובה ביותר. סלמה האייק הייתה האישה הראשונה ממוצא מקסיקני שהייתה מועמדת בקטגוריה זו על תפקידה בשנת 2002 בסרט *[[פרידה (סרט, 2002)|פרידה]]*. שלוש נשים אחרות ממוצא מקסיקני היו מועמדות בעבר לפרס האוסקר בקטגוריית שחקנית המשנה הטובה ביותר: קייטי ג'וראדו הייתה מועמדת בשנת 1954 על משחקה בסרט *Broken Lance* ; אדריאנה בראסה הייתה מועמדת לפרס בשנת 2006 על משחקה בסרט הדרמה *[[בבל (סרט)|בבל]]* ומרינה דה טאווירה בשנת 2018 עבור *[[רומא (סרט, 2018)|רומא]]*. כמו כן, היא זכתה למועמדות באותה קטגוריה מטעם איגוד מבקרי הקולנוע של שיקגו פרסי איגוד מבקרי הקולנוע האמריקאי פרסי הקולנוע ההוליוודי פרסי גותאם, מעגל מבקרי הסרטים של סן פרנסיסקו, פרס סטלייט וחוג מבקרי הקולנוע וכן הכרה מהמגזינים *[[טיים (מגזין)|טיים]]* ו*[[הניו יורק טיימס]]*.

## פילמוגרפיה

### קולנוע

### טלוויזיה

## פרסים ומועמדויות
עבור הסרט *רומא*

## קישורים חיצוניים

## הערות שוליים

קטגוריה:שחקניות קולנוע וטלוויזיה מקסיקניות
קטגוריה:מורות
קטגוריה:זוכות פרס 100 נשים (BBC)
קטגוריה:פורבס 30Under30
קטגוריה:מקסיקנים שהופיעו ברשימת טיים 100
קטגוריה:ילידות 1993
אזור המרכז (קמרון)

**אזור המרכז** (בצרפתית: **Région du Centre**) הוא אזור בקמרון.

באזור מתגוררים 4,159,500 תושבים (נכון ל-2015). בירת האזור היא יאונדה.

## נפות
מבחינה מנהלית אזור המרכז מחולק ל-10 נפות.

## קישורים חיצוניים

## הערות שוליים

קטגוריה:קמרון: אזורים
קטגוריה:מדינות וטריטוריות שהוקמו ב-1983
סוזוקי APV

**סוזוקי APV** (באנגלית: **Suzuki APV**) הוא מיניוואן קומפקטי המיוצר על ידי **Suzuki IndoMobil Motor**  משנת 2004 ועד היום.

"Suzuki IndoMobil Motor " הוקמה בשנת 1978 בשיתוף פעולה בין סוזוקי מוטור היפנית ו"IndoMobil Group"  לייצור דגמי "סוזוקי" באינדונזיה.

## תצורות "סוזוקי APV"

* מיניוואן - 5 דלתות.
* טנדר - 2 דלתות.
* אמבולנס.

## סוזוקי APV
* מנוע אחורי
* מנוע הנעה אחורית
* מהירות שיא - 160 קמ"ש (מנוע 1,590 סמ"ק)
* תאוצה בין 0-100 קמ"ש היא 14 שניות (מנוע 1,590 סמ"ק)
* צריכת דלק: 7.6 ליטר ל-100 ק"מ (מנוע 1,590 סמ"ק)
* דגמי "סוזוקי APV" מיוצאים לארצות הבאות: אוסטרליה, אלג'יריה, בוליביה, ברוניי, צ'ילה, הרפובליקה הדומיניקנית, ג'מייקה, מלזיה, פרו, פקיסטן, סינגפור, תאילנד, הפיליפינים, וטרינידד וטובגו

## תמונות

קובץ:Suzuki APV 2007 (28117556573).jpg | "סוזוקי APV", שנת 2007 
קובץ:2009 Suzuki APV (GD) van (26607203791).jpg | "סוזוקי APV", שנת 2009 
קובץ:Suzuki APV 1.6 GL Van 2011 (13859153484).jpg | "סוזוקי APV", שנת 2011 
קובץ:Suzuki APV (first generation) (rear), Serdang.jpg | "סוזוקי APV"
קובץ:Forever Living Products Jeddah Branch.jpg | "סוזוקי APV"
קובץ:Suzuki APV 1.6 Pick up 2008 (13931153320).jpg | "סוזוקי APV", שנת 2008 - טנדר
קובץ:Suzuki APV pickup.jpg | "סוזוקי APV" - טנדר
קובץ:Suzuki APV ambulance (20785023163).jpg | "סוזוקי APV" - אמבולנס
קובץ:Suzuki APV ambulance (21395228862).jpg | "סוזוקי APV" - אמבולנס


## ראו גם
* סוזוקי מוטור

## קישורים חיצוניים

* 
* 

## הערות שוליים

קטגוריה:מיניוואנים
קטגוריה:טנדרים
APV
קטגוריה:דגמי מכוניות שהושקו ב-2004
קטגוריה:מכוניות מנוע אחורי
קטגוריה:כלי רכב המיוצרים באינדונזיה
ולדוזאורוס

**ולדוזאורוס** (שם מדעי: *Valdosaurus*) הוא סוג של דינוזאור אורניתופוד קטן ממשפחת הדריוזאוריים, אשר חי בקרטיקון התחתון. מאובניו נמצאו באי וייט שבבריטניה בשנת 1977 בידי החוקר "פטר גלטון". משמעות השם הוא: "לטאת ויילד ", שטח בדרום-מזרח אנגליה בו הייתה קבוצת החופרים "Wealden Group. מאובנים נוספים מהמאה ה-19 נחקרו בידי חוקרים כמו גדעון מנטל אך הם שויכו לסוג היפסילופודון או איגואנודון.

מתקופת היורה התיכון שחי לפני 163 מיליון שנה. הוא התגלה בחפירות באנגליה והיה קרוב משפחה של הדריוזאורוס. למעשה המין הנוכחי והיחיד של הסוג, *Valdosaurus canaliculatus* שויך עד 1977 לסוג דריוזאורוס. המאובנים של הדינוזאור כללו בעיקר עצמות ירך, עצמות שיניים ולסת תחתונה ושרידים קטנים נוספים.

מאובן עצם הירך שנמצאה הגיע לאורך 14 ס"מ, מה שהוביל לאורך משוער של חצי מטר לכל הגוף. כמה חוקרים טענו שהדינוזאור היה צעיר מאוד ואורך ירך הבוגר הגיע לחצי מטר, כך שאורך הגוף דמה יותר לאורך 4–5 מטרים. הוא היה אוכל צמחים שדמה לאיגואנודון ויכל לנוע זקוף על שתיים.

## בתרבות
דינוזאור זה הופיע בסדרה פלאווורלד.

## קישורים חיצוניים

קטגוריה:דריוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1977
אזור המזרח (קמרון)

**אזור המזרח** (בצרפתית: **Région de l'Est**) הוא אזור בקמרון.

באזור מתגוררים 835,642 תושבים (נכון ל-2015). בירת האזור היא ברטואה.

## נפות
מבחינה מנהלית אזור המזרח מחולק ל-4 נפות.

## קישורים חיצוניים

קטגוריה:קמרון: אזורים
הנמכה (תעופה)

**הנמכה** הוא שלב בטיסה בו כלי הטיס מנמיך בגובה, לרוב שלב זה בא אחרי שיוט ולפני נחיתה, אם כי תיתכן הנמכה בטיסה לצורך הימנעות לכניסה לאזורי מזג אוויר מגבילים, כחלק מדרישות נהלים של אזורי בקרה שונים, או בחירום.

## הנמכה שגרתית
### מעבר להנמכה
ממוזער|הדגמה ל-Top of Descent

מעבר להנמכה מחושב על פי מספר תנאים, דוגמת ביצועי מטוס, דרישות מרחק או זמן. נקודת המעבר להנמכה נקרא Top Of Descent או TOD. המטוס עובר להנמכה לפי פרופיל מסוים, המקנה לו את הביצועים הנדרשים. ניתן להתחיל הנמכה על ידי הורדת כוח מנוע, ושמירה על הגובה עד להגעה למהירות הגלישה של המטוס, ואז לשמור על מהירות זאת על ידי קצב הנמכה מותר. השיטה השנייה היא הורדת כוח מנוע, ושמירה על מהירות נוכחית על ידי קצב ההנמכה.

### פרופילי הנמכה

ביצועי המטוס המגבילים את ההנמכה הם ביצועי מנוע וכן מהירויות הסיבולת של המטוס - מהירות עבודה מקסימלית (VNO) ומעליה מהירות סף הסיבולת המבנית של המטוס (VNE), מכיוון שכאשר מנמיכים ממירים את האנרגיה הפוטנציאלית למהירות ואפשר בקלות להגיע למהירויות מסוכנות אם לא שמים לב. יש דרישה מחמירה לשליטה על מהירות המטוס בהנמכה, וחלק מכלי הטיס אף משתמשים במעצורי אוויר לצורך זה.

מנועי בוכנה מקוררים אוויר דורשים הגדרות כוח מחמירות בהנמכה מגובה רב, מכיוון שהורדה של כוח מורידה את הטמפרטורה של הצילינדר, ואם היא יורדת מהר מדי המנוע עלול להיכנס למצב של הלם תרמי שתגרום להיכבות המנוע ואי יכולת להניעו בשנית.

#### הנמכה בשלבים
ממוזער|שמאל|דוגמה של פרופיל הנמכה קבועה מול פרופיל הנמכה בשלבים
הנמכה בשלבים זה תהליך שבו המטוס מנמיך בהתאם להוראות הבקרה או הנהלים באזור ומנווט עד שהוא נכנס לתהליך ההקפה או הנחיתה, הליך זה מאפשר יצירת נקודות של יירוט נתיבים, מעגלי המתנה ומקל על יצירת הפרדה בין כלי טיס. בין הנמכות המטוס טס בדומה לשיוט ולכן מבזבז יותר דלק ויוצר יותר רעש.

#### הנמכה מתמשכת
הנמכה מתמשכת הוא תהליך הנמכה שמתחיל ב-TOD ולא מפסיק עד לנחיתה. גישה זאת לתהליך ההנמכה והנחיתה חוסך בדלק ורעש, שכן המטוס לא צריך להנמיך בשלבים ותמיד עובד בכוח מנוע נמוך שמייצר פחות רעש. תהליך זה חדש יחסית וישים בעיקר לשדות גדולים.

## הנמכה בחירום
הנמכה בחירום היא הנמכה מהירה מגובה השיוט לגובה שבו קיימים התנאים לעבודה בטוחה של כלי הטיס או לאפשר מילוט בטוח. לדוגמה, אם אובד הדיחוס בתא הנוסעים של מטוס נוסעים המטוס ינמיך מהר ככל הניתן לגובה בטוח (כ-9,000 רגל) בשביל לא לסכן את הנוסעים במטוס.

דוגמה נוספת היא במקרה ויש כשל במנוע והמטוס דורש תנאים אטמוספיריים מסוימים שלא קיימים בגובה הטיסה בשביל לנסות ולהניע מחדש את המנוע, שלעיתים דורש זרימת אוויר מסוימת שתושג רק תוך הנמכה.

## צלילה
ממוזער|מטוס F-14D מטיל פצצת לייזר בצלילה
צלילה הוא מצב בו כלי הטיס מטה את גופו ועקב כך את הדחף מטה בזווית חדה, זה יוצר ירידה חדה בגובה ותאוצה משמעותית. צלילה באה לשימוש בעיקר בתעופה צבאית או באווירובטיקה. בתעופה צבאית צלילה משמשת כתמרון הגנתי בשביל להימלט מאיום מסוים או כתמרון התקפי בשביל להשיג וליירט מטרה מסוימת. בהפצצה לעיתים משתמשים בצלילה לטובת הטלת פצצות מדויקת יחסית, כאשר בעבר היו מטוסים שיועדו במיוחד לסוג תקיפה זה ונקראו מפציצי צלילה.

## ראו גם
### שלבי טיסה
* דחיפה
* הסעה
* המראה
* טיפוס
*שיוט
* נחיתה

## קישורים חיצוניים
* Continuous Descent Operations Manual

קטגוריה:שלבי טיסה
מליק סילי

**מליק סילי** (באנגלית: **Malik Sealy**; 1 בפברואר 1970 – 20 במאי 2000) היה כדורסלן אמריקאי, אשר שיחק בליגת ה-NBA מאז 1992 ועד מותו בתאונת דרכים בשנת 2000. לאורך קריירת ה-NBA העמיד ממוצעים של 10.1 נקודות, 3.2 ריבאונדים ו-1.7 אסיסטים למשחק.

## נעורים וקריירת מכללות
סילי נולד וגדל ברובע הברונקס שבעיר ניו יורק. נקרא על שם פעיל זכויות האדם מליק אל-שבאז, הנודע בשם מלקולם אקס, אשר אביו של סילי היה שומר הראש שלו. בשנת 1988 הוביל את קבוצת הכדורסל של "תיכון טולנטיין" לזכייה באליפות התיכונים של מדינת ניו יורק, ובסיום העונה נבחר לשחקן התיכונים המצטיין במדינה ("Mr. New York Basketball").

בין השנים 1988–1992 למד באוניברסיטת סנט ג'ון בניו יורק, וב-4 עונותיו כשחקן קבוצת הכדורסל שלה רשם ממוצעים של 18.9 נקודות, 6.9 ריבאונדים ו-1.9 חטיפות למשחק. בסיום עונתו האחרונה, בה קלע 22.6 נקודות למשחק, נבחר לחמישייה השנייה של העונה בליגת המכללות. 2,402 הנקודות שקלע כשחקן האוניברסיטה מציבות אותו במקום השני בתולדות הקבוצה, אחרי כריס מאלין.

## קריירת משחק ב-NBA
בדראפט ה-NBA 1992 נלקח סילי על ידי אינדיאנה פייסרס, בבחירה ה-14. בשתי עונותיו הראשונות בליגה, כשחקן הפייסרס, קלע 6.1 נקודות ב-12.8 דקות למשחק בלבד. לקראת עונת  הועבר בטרייד ללוס אנג'לס קליפרס, יחד עם אריק פיאטקאוסקי ופו ריצ'רדסון, בתמורה למארק ג'קסון וגרג מיינור. תקופתו עם הקליפרס הייתה המוצלחת ביותר בקריירה מבחינה אישית, כאשר שימש כשחקן חמישייה קבוע וקלע 12.8 נקודות בממוצע למשחק ב-3 עונותיו בקבוצה. בעונת  שיחק עבור דטרויט פיסטונס, וקלע במדיה 7.7 נקודות למשחק כמחליפו מהספסל של גרנט היל.

בינואר 1999 חתם על חוזה במינסוטה טימברוולבס, לקראת עונת  המקוצרת. בעונתו הראשונה במינסוטה שימש כשחקן ספסל, ובמהלך העונה העוקבת תפס מקום קבוע בחמישיית הקבוצה, לצד טרל ברנדון, וולי זרביאק, קווין גארנט וראשו נסטרוביץ'. בתקופתו בקבוצה קלע 10.4 נקודות בממוצע למשחק, ובשתי העונות הודחו הטימברוולבס בסיבוב הראשון של הפלייאוף (על ידי סן אנטוניו ופורטלנד, בהתאמה).

## מותו
ב-20 במאי 2000 נהרג סילי בתאונת דרכים בעיר סנט לואיס פארק שבמינסוטה, בעת שנסע לביתו בדרך חזרה ממסיבת יום הולדתו של חברו הקרוב קווין גארנט. מחקירת האירוע עלה כי סוקסנגואן פנגסן, נהג הטנדר שפגע ברכבו של סילי, סטה מנתיב התנועה שבכיוון ההפוך, והתנגש בו חזיתית. הן סילי והן פנגסן לא היו חגורים, אך האחרון ניצל הודות לכרית האוויר שהייתה מותקנת ברכבו. בדיקות דם גילו כי פנגסן נהג בשכרות, והוא הורשע בהריגה. סילי נקבר בבית הקברות "פרנקליף" שבמחוז וסטצ'סטר (ניו יורק), בו קבור מושא הערצתו מלקולם אקס.

ב-4 בנובמבר 2000 הפרישו הטימברוולבס את גופייתו של סילי, עם המספר "2". לאחר מותו, קיעקע חברו הקרוב קווין גארנט את שמו של סילי על האמה הימנית שלו. בשנת 2013, כאשר עבר לברוקלין נטס, שינה גארנט את מספר הגופייה שלו ל-"2" כהוקרה לסילי.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:ניו יורק: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט ג'ון בניו יורק
קטגוריה:בחירות דראפט של אינדיאנה פייסרס
קטגוריה:כדורסלני לוס אנג'לס קליפרס
קטגוריה:כדורסלני דטרויט פיסטונס
קטגוריה:כדורסלני מינסוטה טימברוולבס
קטגוריה:כדורסלנים ב-NBA שגופייתם הופרשה
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1970
קטגוריה:אמריקאים שנפטרו ב-2000
Mr. Bad Guy

***Mr. Bad Guy*** הוא אלבום האולפן הסולו הראשון של פרדי מרקיורי, סולן להקת קווין. האלבום יצא לאור באפריל 1985 ונכללו בו 11 שירים שנכתבו על ידי מרקיורי בלבד.

## הפקה
האלבום נוטה בסגנונו המוזיקלי לדיסקו ומוזיקת דאנס, זאת בניגוד לסגנונה של קווין שנטה לכיוון מוזיקת רוק. הפקת האלבום נמשכה כמעט שנתיים, בשל הזמן שנדרש למרקיורי לאסוף את החומרים המוזיקליים, וזאת במקביל לעבודתו עם הלהקה. באלבום היה אמור לכלול דואטים עם מייקל ג'קסון. השניים הקליטו את השיר "There Must Be More to Life Than This", אך מרקיורי החליט שלא להמשיך את שיתוף הפעולה עימו. לטענתו של מרקיורי הוא לא יכול היה לסבול את נוכחותו של באבלס, שימפנזת המחמד של ג'קסון שהסתובבה באולפן. ג'קסון, מצידו, טען שלא יכול היה להסתדר עם העובדה שמרקיורי צרך סמים במהלך ההקלטות.

מרקיורי היה מעורב בכל שלבי ההכנה של האלבום, החל מכתיבת השירים, הנדסת הקול ועד להוספת האפקטים הסופיים.

השיר "Living on My Own", שלא זכה להצלחה רבה בגרסתו המקורית, יצא מחדש בשנת 1993 בגרסת רמיקס שנעשתה על ידי נו מור ברות'רס. גרסת הרמיקס זכתה להצלחה רבה והגיעה למקום הראשון במצעד הבריטי, האירי והצרפתי. השיר "I Was Born to Love You" זכה להצלחה מסוימת במצעד המוזיקה האוסטרלי בו הגיע למקום ה-13. שיר זה והשיר "Made in Heaven" זכו לגרסת כיסוי בביצוע שלושת חברי להקת קווין הנותרים באלבום *[[Made in Heaven]]*, שיצא לאור בשנת 1995 והיה אלבום האולפן האחרון של הלהקה (במידה ובספירה לא נכלל *[[The Cosmos Rocks]]* מאת קווין+פול רודג'רס).

## רשימת השירים

## משתתפים
* פרדי מרקיורי - זמרה, פסנתר, סינתיסייזר
* פרד מנדל - פסנתר, סינתיסייזר, גיטרת קצב
* פול וינסנט - גיטרה מובילה
* קורט קרס - תופים
* סטפן ויסנט - בס, תכנות, הנדסה
* ג'ו בורט - גיטרת קצב (רצועה 7)
* ריינהולד מק - תכנות, הנדסה
* ריינר פיץ' - עיבודים תזמורתיים
* הארטפול דוג'ר - עיצוב עטיפה
* אנדז'יי סאווה - צילום

## קישורים חיצוניים

## הערות שוליים

קטגוריה:אלבומי בכורה מ-1985
קטגוריה:אלבומים באנגלית
קטגוריה:אלבומי פופ
קטגוריה:אלבומי חברת קולומביה רקורדס
אולכסנדר סטצנקו

**אולכסנדר סטצנקו** (באוקראינית: **Олександр Вікторович Стеценко**; נולד ב-2 במרץ 1990) הוא כדורגלן עבר אוקראיני ששיחק בעמדת הבלם.

## קריירה
סטצנקו התחיל את הקריירה שלו בקבוצת וידריאני קייב ובגיל 17 הצטרף לדינמו קייב. בדינמו, סטצנקו שיחק שנתיים בקבוצות המילואים שלה, אך לא רשם דקות משחק בקבוצה הבוגרת.

בקיץ  סטצנקו חתם בארסנל קייב, ובקיץ  חתם במטאליסט חרקוב. בשתי הקבוצות, שיחק בקבוצות המילואים ולא רשם דקות משחק בקבוצות הבוגרות.

בפברואר  סטצנקו חתם בסבסטופול.

בקיץ  סטצנקו חתם בדסנה צ'רניהיב מהליגה האוקראינית השנייה. את העונה, סטצנקו רשם 23 הופעות ובסוף העונה דסנה עלתה לליגה האוקראינית הראשונה.

בקיץ  סטצנקו חתם במיקולאייב. ב-20 בספטמבר 2014 סטצנקו הבקיע את שער הבכורה שלו בקריירה בניצחון 2-3 נגד גירניק. בינואר  חתם בפולטבה בה שיחק עונה וחצי.

בקיץ  חתם באוונהארד קראמטורסק. ב-14 במרץ 2017 חתם בסומי.

ב-6 באוגוסט 2017 סטצנקו עזב את אוקראינה וחתם באיסטיקלול דושנבה מליגת העל הטג'יקית, איתה זכה באליפות.

ב-13 ביולי 208 סטצנקו חתם בקיזילז'אר מליגת העל הקזחית.

ב-5 בפברואר 2019 סטצנקו חתם בבני סכנין מליגת העל.

בתחילת 2020 עזב את ישראל ושב לאוקראינה. מאז חזרתו לאוקראינה, לא משחק בכדורגל מקצועי. סטצנקו שיחק בקבוצות חובבים ממחוז קייב.

## קישורים חיצוניים

## הערות שוליים

קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני ארסנל קייב
קטגוריה:כדורגלני דסנה צ'רניהיב
קטגוריה:כדורגלני מטאליסט חרקיב
קטגוריה:כדורגלני פולטבה
קטגוריה:כדורגלני סבסטופול
קטגוריה:כדורגלני איסטיקלול דושנבה
קטגוריה:כדורגלני קיזילז'אר
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים זרים בטג'יקיסטן
קטגוריה:ספורטאים אוקראינים בקזחסטן
קטגוריה:ספורטאים אוקראינים בישראל
קטגוריה:אוקראינים שנולדו ב-1990
האחווה (סרט)

**האחווה** (ברוסית: **Братство**; שווק באנגלית בשם "Leaving Afghanistan") הוא שמו של סרט מלחמה רוסי בבימויו של פאבל לונגין, המוקדש לנסיגת הכוחות הסובייטים מאפגניסטן בשלב האחרון של המלחמה באפגניסטן. תחילה תאריך השחרור לאקרנים ברוסיה הוכרז במקור ל-6 בדצמבר 2018, אך לאחר מכן הוא נדחה לחצי שנה ל-9 במאי 2019 אך תאריך יציאתו נדחה שוב פעם, ל-10 במאי, עקב חילוקי דעות באשר לעיתוי צאת הסרט ביום הניצחון.

## תקציר עלילת הסרט
שנת 1988. מלחמת אפגניסטן מגיעה לקצה, אבל כדי לחזור הביתה על החיילים לעבור בשטח הנמצא בשליטת המוג'הדין. לייטננט וסילי ז'לזניאקוב מוביל את חייליו במעבר צפוף הנמצא בשליטת כנופיה צמאת דם אלא שהוא ייאלץ להיכנע בפני מנהיגי הכנופיה על מנת להציל את חיי חייליו.

## צוות השחקנים

## הפקה
הסרט מתבסס על זיכרונותיהם של קציני מודיעין בכירים בסוכנות הביון הרוסית. הסרט מבוסס על אירועים הקשורים למבצע פינויה של חטיבת הרובאים הממונעת ה-108 ממישור צ'ריקר אל מעבר סאלאנג. בחודש מאי 2016, דיבר לונגין על הסרט באירוע גיוס כספים של קרן הקולנוע הרוסי באומרו: "הנושא המרכזי של הסרט הוא להפשיט את הגבורה, כמו בסרט "הם נלחמו למען המולדת". צופים יראו כיצד מתוך קרבות המלחמה הקשים נולד משהו הירואי, ידידות ועולות שאלות מוסריות גדולות מאוד". לונגין גם ציין כי הסרט לא יהיה דומה לעבודתו הקודמת: "אני תמיד משנה ז'אנרים, והפעם החלטתי לצלם דרמה צבאית עם אלמנטים של קומדיה. זה תמיד קורה במלחמה: בזמנים קשים אנשים מנסים נפשית להקל על חייך באמצעות צחוק".. בתחילה הונח כי בנו של הבמאי אלכסנדר לונגין יביים ושהסרט יצולם בטג'יקיסטן.

בשל המצב הבלתי יציב באפגניסטן הסרט צולם בדאגסטן, טג'יקיסטן וקירגיזסטן. הצילומים הושלמו באוקטובר 2017 ובמהלכם הובא ציוד צבאי אמיתי לצורך סצנות הקרב.

## שיווק
בפברואר 2018 הסרט הוצג בפסטיבל הסרטים בברלין, בו חתם לונגין על חוזה עם חברת לוקו פילמס הצרפתית, שתעסוק בהפצה הבינלאומית. קדימון הסרט הראשון הופץ בפברואר 2019.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי מלחמה רוסיים
קטגוריה:סרטי 2019
קטגוריה:סרטי דרמה רוסיים
קטגוריה:סרטי פעולה רוסיים
האחווה
הפלוקנטוזאורוס

**הפלוקנטוזאורוס** (שם מדעי: *Haplocanthosaurus*; פירוש השם: "לטאה פשוטת קוצים") הוא סוג של דינוזאור זאורופוד גדול שהשתייך למשפחה **הפלוקנטוזאורוסיים** לקבוצה דמויי-דיפלודוקיים, בה היו הדיפלודוקיים הגדולים וקרוביהם.
## מאפיינים
ההפלוקנטוזאורוס חי בסוף תור היורה שבעידן המזוזואיקון לפני 152–155 מיליון שנה ותואר בשנת 1903 בידי החוקר האמריקאי ג'ון בל האטצ'ר. התגלו מהדינוזאור שני מינים: *H. priscus* ו-*H. delfsi* אשר נמצא ב-1988. שני המינים נמצאו בתצורת מוריסון שבקולורדו בידי סטודנט צעיר בשם אדווין דלפס. באותו אזור נמצאו גם הברונטוזאורוס והאלוזאורוס הטורף.

ההפלוקנטוזאורוס היה דינוזאור שדמה לדיפלודוקוס אך היה קטן בהרבה מרוב הדיפלודוקיים שיכלו להגיע לאורך 20 מטר. הוא הגיע לאורך 14.5 מטר לכל היותר ולמשקל 12.8 טונות. הוא ידוע מחוליות רבות שהיו בצווארו ודמו לאלה של האפטוזאורוס אך היו בעלות מבנה נמוך יותר שאולי שימש תמיכה לשרירים. כמו כן הדינוזאורים היה בעל רכס קוצים לאורך גבו וצווארו. היה לו ראש קטן שאולי דמה לזה של הקמרזאורוס.

דינוזאור זה נחשב לסוג ביניים בין הדיפלודוקיים לקמרזאוריים והצטיוזאוריים בעלי הגוף הקל יותר והצוואר הקצר יותר אך המוגבה יותר. כיום הוא משויך למשפחה משלו.

## קישורים חיצוניים

ממוזער|ימין|240px|איור של הפלוקנטוזאורוס

קטגוריה:בעלי חיים שתוארו ב-1903
קטגוריה:טקסונים שתוארו בידי ג'ון בל האטצ'ר
קטגוריה:דמויי-דיפלודוקיים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1903
מסדקטילוס

**מסדקטילוס** (שם מדעי: *Mesadactylus*; משמעות שמו: "אצבע רמה") הוא סוג פטרוזאור קטן ממשפחת האנורוגנתיים אשר חי ביורה העליון באמריקה הצפונית והיה קרוב משפחתו של האנורוגנתוס. מאובניו נמצאו ב-1989 בתצורת מוריסון בקולורדו וקיבל שם בידי החוקרים ג'יימס ג'נסן וקווין פדיאן. נמצא בסוג זה מין יחיד - *Mesadactylus ornithosphyos*.

מאובניו של הפטרוזאור ובעיקר הסקרום, דמו בתחילה לאלה של עוף או דינוזאור קטן אך בהמשך התברר שהיה מין של פטרוזאור. הם כללו בעיקר עצמות חוליות, עצם ירך ארוכה, צלעות וחלק מהגולגולת.

כמה חוקרים סוברים על פי הממצאים שהיה דומה אם לא זהה לקפודקתילוס. עם זאת, ב-2007 החליט החוקר ס. כריסטופר בנט לשייך אותו למשפחת האנורוגנתיים הקטנים. תזונתו של הפטרוזאור התבססה על חרקים וככל הנראה הוא עופף בדומה לסיס מודרני.

## קישורים חיצוניים

קטגוריה:בעלי חיים שתוארו ב-1989
קטגוריה:טקסונים שתוארו בידי ג'יימס א. יינסן
קטגוריה:אנורוגנתיים
קטגוריה:פטרוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1989
אנורוגנתיים

[ממוזער|200px|איור של [אנורוגנתוס רודף אחרי מרושת כנף קדום]]
**אנורוגנתיים** (שם מדעי: Anurognathidae) היא משפחה של פטרוזאורים קטנים בעלי זנב קצר ולסתות קצרות, אשר חיו באמריקה הצפונית ואירואסיה, מסין עד גרמניה במשך היורה התיכון עד הקרטיקון התחתון, לפני כ-164-122.1 מיליון שנה.

משפחה קטנה זו כוללת רק שישה סוגים, כאשר הראשון מתוכה שנמצא היה האנורוגנתוס, אשר נתגלה ב-1928 בגרמניה. מעופפים אלה היו קטנים מאוד ודמו במראם לעטלפים, עם חלל עיניים גדול ושיניים דומות שהותאמו לאכילת טרף קטן כמו חרקים או דגים. ככל הנראה נתלו הפוך מענפים, בדומה לעטלפים.

## מיון
**סוג אנורוגנתוס (*Anurognathus*)
**סוג מסדקטילוס (*Mesadactylus*)
**סוג *Vesperopterylus*
*תת-משפחה Batrachognathinae
**סוג *Batrachognathus*
**סוג *Dendrorhynchoides*
**סוג ג'הולופטרוס (*Jeholopterus*)

## קישורים חיצוניים

*
קטגוריה:בעלי חיים שתוארו ב-1967
קטגוריה:טקסונים שתוארו בידי אוסקר קון
אנרי, דוכס אומאל

**אנרי, דוכס אומאל** (בצרפתית: **Henri d’Orléans, duc d’Aumale**; 16 בינואר 1822 – 7 במאי 1897), היה בנו של לואי פיליפ, מלך הצרפתים, וגנרל בצבא הצרפתי.

## ביוגרפיה
אנרי נולד ב-16 בינואר 1822 בפאלה רויאל, פריז, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה, וסנדקו היה לואי אנרי השני, נסיך קונדה. בשנת 1830 מת סנדקו, נסיך קונדה, ללא יורשים, ואנרי ירש את כל הונו ונחלותיו.

ביולי 1830 פרצה מהפכת יולי בצרפת, ובעקבותיה התפטר שארל העשירי, מלך צרפת מתפקידו, וב-9 באוגוסט הוכתר אביו כלואי פיליפ, מלך הצרפתים. בשנת 1839 הצטרף אנרי כקפטן לצבא צרפת, ובשנת 1847 הוא מונה למושל אלג'יריה הצרפתית. בעקבות מהפכת פברואר בשנת 1848 פרש אנרי מהצבא הצרפתי, ומצא מקלט בקלרמונט, סארי, עם שאר בני משפחתו, ובשנת 1861 אף הגיב על מתקפתו של נפוליאון השלישי כנגד בית אורליאן.

בשנת 1870 רצה אנרי לחזור לצרפת, במטרה לשרת במלחמת צרפת–פרוסיה, אולם הצעתו נדחתה. במרץ 1872 הוא חזר לשרת בצבא הצרפתי בדרגת גנרל בריגדה, ובשנת 1873 אף היה חבר בבית הדין הצבאי שדן את פרנסואה אשיל בזן למוות. בשנת 1879 הוא עזב את החיים הפוליטיים, ובאותה תקופה מונה למפקד הקורפוס ה-7 בבזנסון, ולאחר מכן אף מונה למפקח הכללי של הצבא. בשנת 1883 הוא סולק מתפקידיו בצבא, ובשנת 1886 במסגרת חוק הגירוש אף גורש מצרפת. אנרי עבר לגור בסיציליה, וב-7 במאי 1897 מת בביתו, כתוצאה מהתקף לב.

## משפחתו
ב-25 בנובמבר 1844 התחתן אנרי עם מריה קרולינה, נסיכת בורבון-שתי הסיציליות, בתם של לאופולדו, נסיך סלרנו וקלמנטינה, ארכידוכסית אוסטריה, ממנה היו לו 3 ילדים:
* לואי מאורליאן, נסיך קונדה (1845–1866)
* אנרי, דוכס גיז (1847)
* בת מתה (1849)
* פרנסואה, דוכס גיז (1852)
* פרנסואה לואי, דוכס גיז (1854–1872)
* בן מת (1861)
* בן מת (1864)

## אילן יוחסין

## קישורים חיצוניים

* 
* 

קטגוריה:בית אורליאן
קטגוריה:גנרלים צרפתים
קטגוריה:אבירי מסדר גיזת הזהב
קטגוריה:צרפתים שנולדו ב-1822
קטגוריה:צרפתים שנפטרו ב-1897
אלחן ממאדוב

**אלחן ממאדוב** (באזרית: **Elxan Məmmədov**; נולד ב-26 בפברואר 1982) הוא ג'ודוקא אזרי אשר מתחרה בקטגוריית המשקל עד 100 ק"ג. 

ממאדוב מחזיק בשתי מדליות מאליפויות העולם, מדליית ארד משנת 2010 ומדליית זהב משנת 2013. באליפויות אירופה הוא זכה בארבע מדליות. מדליית זהב בשנת 2017, מדליית כסף בשנת 2008 ושתי מדליות ארד מהשנים 2009 ו-2010.

ממאדוב התחרה פעמיים במשחקים האולימפיים בשנים 2008 ו-2012. בבייג'ינג 2008 הוא הגיע עד שלב רבע הגמר והודח.

## קישורים חיצוניים

## הערות שוליים

קטגוריה:ג'ודוקא אזרים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:אזרים שנולדו ב-1982
רות רוש, ברונית פרמוי

**רות רוש, ברונית פרמוי** (באנגלית: **Ruth Sylvia Roche, Baroness Fermoy**; 2 באוקטובר 1908 - 6 ביולי 1993) הייתה חברתה ואשת סודה של המלכה אליזבת, המלכה האם וסבתה מצד האם של דיאנה, הנסיכה מוויילס. כמו כן היא הייתה אחת הגבירות בהמתנה של המלכה האם.

## ביוגרפיה
רות סילביה גיל נולדה ב-2 באוקטובר 1908 בבית אביה, בילדסייד, אברדינשייר, לקולונל ויליאם סמית גיל ולרות ליטלג'ון. בצעירותה היא התגלתה כפסנתרנית מוכשרת, ולמדה אצל אלפרד קורטו בקונסרבטוריון של פריז בשנות העשרים.

הקריירה המוזיקלית שלה נפסקה כאשר פגשה את מוריס רוש, ברון פרמוי הרביעי. הם נישאו ב-17 בספטמבר 1931 בכנסיית סנט דווניק בבילדסייד, אברדינשייר. נולדו להם שלושה ילדים, ביניהם פרנסס, שהפכה לאמה של דיאנה, הנסיכה מוויילס.

ליידי פרמוי ניגנה בפסנתר בפומבי מדי פעם אחרי נישואיה, בעיקר עם יוזף קריפס באולם אלברט הול ב-1950, ועם סר ג'ון ברבירולי ותזמורת האלה בקינגס לין ב-1966 היא ייסדה את פסטיבל קינגס לין ב-1951 ונותרה קשורה קשר הדוק לפסטיבל במשך 25 שנה, ואף הצליחה לשכנע את המלכה אליזבת, המלכה האם להיות הפטרון שלה.

בשנת 1956 מינתה המלכה האם את ליידי פרמוי לגבירה נוספת של חדר-השינה. המלכה האם, שהייתה אלמנה בעצמה, העדיפה מינוי אלמנות לביתה, וארבע שנים לאחר מכן אף קידמה את ליידי פרמוי לגבירה של חדר-השינה, משרה שהחזיקה בה במשך 33 השנים הבאות.

ליידי פרמוי האמינה בקדושת הנישואין. בשנת 1969 התגרשו בתה פרנסס וג'ון ספנסר, ויקונט אלתורפ, לאחר שפרנסס עזבה את בעלה לטובת פיטר שאנד קיד. ליידי פרמוי העידה נגד בתה, ובכך אפשרה לוויקונט אלתורפ לקבל משמורת על דיאנה.

המלכה האם והגבירה פרמוי הפכו לאנשי סוד, ורבים הניחו ששתי הנשים תכננו את השידוך בין נכדיהן, צ'ארלס, נסיך ויילס וליידי דיאנה ספנסר. עם זאת, כשנשאלה על כך, העירה ליידי פרמוי: "אתה יכול להגיד את זה אם אתה רוצה - אבל זה פשוט לא יהיה נכון". היא סיפרה גם כי יעצה לנכדתה נגד הנישואין, ואמרה: "יקירתי, את חייבת להבין שחוש ההומור שלהם ואורח החיים שלהם שונים, ואני לא חושבת שזה יתאים לך".

ליידי פרמוי מתה בביתה בכיכר איטון 36, לונדון, ב-6 ביולי 1993, בגיל 84. נמסר כי היא הייתה בקשר עם דיאנה בעת מותה.

## משפחתה
ב-17 בספטמבר 1931 התחתנה רות עם מוריס רוש, ברון פרמוי הרביעי, ונולדו להם שלושה ילדים:
* מרי סינתיה רוש (נולדה ב-1934), התחתנה עם סר אנתוני ברי, ולאחריו התחתנה עם דניס גאוגגן, ולאחריו התחתנה עם מיכאל גנינגהם
* פרנסס רות רוש (1936–2004), התחתנה עם ג'ון ספנסר, רוזן ספנסר השמיני, ולאחריו התחתנה עם פיטר שאנד קיד
* אדמונד רוש, ברון פרמוי החמישי (1939–1984), התחתן עם לביניה פיטמן

## אילן יוחסין
סבתא רבתא של ליידי פרמוי, קיטי פורבס, הייתה בתם של הסקוטי תיאודור פורבס וההודית-ארמנית אליזה קווארק. אביה של אליזה, האקוב קוורק או קבורקיאן, היה ארמני. אמה ההודית הייתה ככל הנראה מוסלמית.

## קישורים חיצוניים
* 

## הערות שוליים

קטגוריה:קצינים במסדר האימפריה הבריטית
קטגוריה:לונדון: אישים
קטגוריה:בריטיות שנולדו ב-1908
קטגוריה:בריטים שנולדו ב-1908
קטגוריה:בריטיות שנפטרו ב-1993
קטגוריה:בריטים שנפטרו ב-1993
סורדס

**סורדס** (שם מדעי: *Sordes*; משמעות השם מלטינית: "לכלוך" או "זוהמה") הוא סוג זוחל מעופף מסדרת הפטרוזאורים אשר חי ביורה העליון לפני 155.7 מיליון שנה. במראהו פטרוזאור זה דמה מעט לרמפורינקוס והיה מקורב אליו. הוא נמצאו ב-1971 בקזחסטן. הוא קיבל את שמו עקב הפולקלור המקומי שהתייחס אליו כאל שד או רוח רעה. בעבר השתייך למשפחת הרמפורינקוסיים.

הסורדס היה מהקטנים שבמיני הפטרוזאורים מעולם, עם מוטת כנפיים באורך 0.63 מטרים ורגליים קטנות. היה לו זנב ארוך, כמעט חצי מאורכו וכנפיים קטנות יחסית. היה לו צוואר קצר, גולגולת ארוכה באורך 8 ס"מ ולסת ארוכה עם שיניים קדמיות חדות שפנו החוצה והותאמו לאחיזה ותפיסה של טרף, כמו חסרי חוליות, דגים או דו-חיים. מאחוריהם היו שיניים עדינות בהרבה שאולי שחקו ומחצו את הטרף הלכוד. עקב דגימות דמויי-שיער על גופו ייתכן שהיה בעל דם חם.

פטרוזאור זה נחשב לפרימיטיבי ביחס למיני הפטרודקטיליים המפותחים יותר שהיו בעלי זנב קצר וגוף מגודל שיכל לדאות בקלות.

היצור הקדום עופף ברחבי קזאחסטאן של ימינו וצד בביצות יצורים קטנים.

## קישורים חיצוניים

קטגוריה:פטרוזאוריה
קטגוריה:פטרוזאורים שחיו ביורה עליון באסיה
קטגוריה:מאובני טקסונים שתוארו ב-1971
אלטיספינקס

**אלטיספינקס** (שם מדעי: *Altispinax*; משמעות השם: "בעל קוצים גבוהים") הוא סוג של דינוזאור טורף ממשפחת הקרכרודונטוזאוריים אשר נמצא במזרח סאסקס שבאנגליה בידי החוקר סמואל בקלס במאה ה-18, אשר שלח את החוליות שמצא לחוקר ריצ'רד אוון. מבנה העצמות שלו הזכיר לו את מבנה עצמות המגלוזאורוס שנמצא גם באנגליה והוא שויך לסוג זה. בפארק קריסטל פאלאס נבנה בידי בנג'מין האוקינס פסל של הדינוזאור שדמה למגלוזאורוס אך נע על ארבע. רק בשנת 1923 החוקר הגרמני פרידריך פון האוס בדק את מאובני השיניים והחוליות וסיווג אותם לסוג חדש בעל חוליות קוצניות מוגבהות, מה שנתן לדינוזאור את שמו. חוקרים אחרים כמו גרגורי ס. פאול סברו שמדובר על עצמות של אקרוקנתוזאורוס מאמריקה הצפונית. הוא אומנם לא מוכר כאקרוקנתוזאורוס אך ככל הנראה היה קרוב משפחתו.

אורכו המוערך של האלטיספינקס הגיע לשמונה מטרים ומשקלו ל-1 טון, קטן יותר מהאקרוקנתוזאורוס. מבנה החוליות המוגבהות מרמז שהיה בעל דבשת כמו של הקונקוונטור. כמו קרוביו הוא היה צייד אכזרי בעל לסתות חזקות מלאות שיניים מעוקלות.

## בתרבות
*האלטיספינקס מופיע בסדרה עולם היורה: תאוריית הכאוס (תחת השם הקודם בקלספינקס) בו נראים שני פרטים התוקפים את שישיית הנובלר ואלה נתפסים כדי להימכר במכולות.

## קישורים חיצוניים

קטגוריה:קרכרודונטוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1923
קריטוזאורוס

ממוזער|איור אפשרי
**קריטוזאורוס** (שם מדעי: *Kritosaurus*; משמעות שמו: "לטאה מופרדת") הוא סוג של דינוזאור ממשפחת ההדרוזאוריים אשר חי באמריקה הצפונית בסוף הקרטיקון. הוא חי לפני 74.5 מיליון שנים ונכחד בהכחדת הקרטיקון הגדולה לפני 66 מיליון שנה. המאובנים התגלו ב-1904 בידי החוקר האמריקאי ברנום בראון בניו מקסיקו והמאובנים כללו בעיקר עצמות גולגולת ולסתות. מאובני הדינוזאור נמצאו לצד אלה של האנסזיזאורוס (Anasazisaurus) שבעבר נכלל בסוג.

מבנה הדינוזאור היה גדול באורך של עד 9 מטרים והיה בעל גולגולת גדולה באורך 87 סנטימטר עם חלל אף גדול וקשתי שהזכיר אף נשרי (או אף רומאי), בצורה שהזכירה את אפו של הגריפוזאורוס הקרוב ובעבר היה כלול בסוגו. היו לו שיניים רבות טוחנות בקצה הלסתות ששימשו ללחיכת צמחים קרקעיים. הדינוזאור היה בעל אצבעות דמויות פרסה והוא נע על ארבע אף שיכל להזדקף על שתיים.

לא ברור למה שימש המבנה הגדול אך אולי הוא עזר לו להשמיע צלילים למטרות תקשורת. דבר זה מרמז שהוא חי בעדרים שנדדו בחיפוש מזון לאורך חופי הים הפנימי המערבי.

## בתרבות
דינוזאור זה הופיע בסדרה פלאווורלד.

## קישורים חיצוניים

קטגוריה:בעלי חיים שתוארו ב-1910
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי ברנום בראון
קטגוריה:מאובני טקסונים שתוארו ב-1910
הספרוסוכוס

ממוזער|בהשוואה לאדם
**הספרוסוכוס** (שם מדעי: *Hesperosuchus*; משמעות השם: "תנין כוכב הערב") הוא סוג קדום של זוחל דמוי-תנין שחי בסוף תור הטריאס. בעבר הוא לדינוזאור טורף הקרוב לקרנוזאורים אך בהמשך התברר שהיה קרוב מעט לתנינאים המודרניים. המאובנים נמצאו באריזונה ובניו מקסיקו. מאובנים רבים שלו נמצאו ליד נהר הקולורדו הקטן, הראשונים שבהם התגלו ב-1930.
## מאפיינים
הספרוסוכוס הגיע לאורך 120–150 ס"מ, קטן ביחס לקרוביו כמו האורניתוסוכוס. הוא היה בעל מבנה רגליים ארוכות שאיתם נע על היבשה בדומה לכלב והיה בעל זנב ארוך לאיזון. ייתכן שיכל גם להזדקף על שתיים. הגולגולת הגיעה לאורך 20 ס"מ.

דמוי-תנין זה חי באריזונה של סוף הטריאס וצד זוחלים ודו-חיים שהוא מצא. הוא נטרף על ידי דינוזאורים קטנים כמו הצלופיזיס. עצמות תרופודים קטנים שנמצאו אצל הצלופיזיס היוו ראייה לכך שהיה קניבל, אך בהמשך התברר שהיו אלה עצמות הספרוסוכוס. 

## ראו גם
*הופלוסוכוס
## קישורים חיצוניים

קטגוריה:בעלי חיים שתוארו ב-1952
קטגוריה:טקסונים שתוארו בידי אדווין ה. קולברט
קטגוריה:דמויי תנינאים מהטריאס
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1952
טרילופוזאורוס

**טרילופוזאורוס** (שם מדעי: *Trilophosaurus*; מילולית: "לטאה בעלת שלושה רכסים") הוא סוג נכחד של זוחל דיאפסידי שחי בסוף תור הטריאס שבעידן המזוזואיקון באמריקה הצפונית.

## מאפיינים
הטרילופוזאורוס היה סוג של דיאפסיד פרימיטיבי בעל מראה של לטאה עם רגליים ארוכות והוא היה כנראה צמחוני. אורכו הגיע ל-2.5 מטר. הוא היה בעל לסת קצרה ומעוגלת עם לסתות ישרות ומשוטחות שצופו במקור קרני שעזר ללעוס צמחייה. היו לו שיניים קטנות בחלק האחורי של הלסתות. ליצור היו פתחי עיניים גדולים ובסיס מחוזר והגוף היה נמוך עם רגליים ארוכות בעלות 5 אצבעות.

זוחל זה היה אולי מאבותיהם של הצבים המודרניים בשל מבנה הלסתות הדומה. ייתכן גם שהיה קרוב לזוחלי הים הזאורופטריגיים שהחלו להתפתח בסוף הטריאס.

## גלריית תמונות

קובץ:Trilophosaurus buettneri - AMNH - DSC06265.JPG
קובץ:Trilophosaurus buettneri.jpg
קובץ:Trilophosaurus BW.jpg
קובץ:Trilophosaurus NT small.jpg


## ראו גם
*פטרולקוזאורוס
*שרינגזאורוס

## קישורים חיצוניים

קטגוריה:ארכוזאורומורפים פרהיסטוריים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1928
סנטנדקטילוס

**סנטנדקטילוס** (שם מדעי: *Santanadactylus*; מילולית: "האצבע של תצורות סנטנה" ) הוא סוג של פטרוזאור אשר חי בקרטיקון התחתון, לפני 112 מיליון שנה. מאובני הפטרוזאור נמצאו במדינה סיארה שבצפון ברזיל. בסוג זה נמצאו שלושה מינים שונים, הראשון שבהם התגלה ב-1980. ייתכן שחלק מהמינים הם הרכבות של מספר מינים מסוגים אחרים.

הסנטנדקטילוס זה היה מעופף בעל מוטת כנפיים של 2.9–6 מטרים וצורתם התאימה לדאייה יותר מנפנוף נמרץ בכנפיים. המבנה של עצמות השכם והזרועות דמה לאלה של האורניתוכיריים שרבים מהם נמצאו באותם אזורים. כמו כן, הוא דמה מעט לאנהגוארה ויש חוקרים המשייכים אותו לסוג זה.

נמצאו רק מאובנים חלקיים מהלסת התחתונה שהיו בעלי מבנה ישר וייתכן שהיו גם בעלי שיניים דקות וגדילים בקצה הלסת בדומה לאורניתוכירוס ולטרופאוגנטוס. נראה שהסנטנדקטילוס שכן לחופי ימים ושם השתמש בחרטומו הארוך כדי לדוג דגים ורכיכות ימיות.

ישנם חוקרים הרואים בסוג זה קרוב רחוק של הטפג'ריים בעלי הכרבולת, אף שלא נמצאה לו כרבולת דומה.

## קישורים חיצוניים

קטגוריה:פטרנודונטואידה
קטגוריה:פטרוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
קטגוריה:מאובני טקסונים שתוארו ב-1980
אלמיזאורוס

**אלמיזאורוס** (שם מדעי: *Elmisaurus*; ממונגולית: "elmyi/ölmyi" - "סוליית כף רגל" עם הסיומת "saurus" שפירושה: "לטאה") הוא סוג של דינוזאור תרופוד שהיה קרוב לצ'ירוסטנוטס (אליו השתייך בעבר) והשתייך למשפחת הקנגנתיים שבקבוצת האובירפטורוזאורים. מאובניו נמצאו באומנוגובי שבמונגוליה ב-1981 על ידי הלצ'קה אוסמולסקה. נמצא בסוג זה מין בודד שידוע בעיקר ממאובני כפות רגליים אחוריות וקדמיות. מאובנים שנחשבו שייכים אליו באמריקה הצפונית עברו לסוג אורניתומימוס.

האלמיזאורוס היה תרופוד דו-רגלי באורך 1.68 מטר והיה בעל כפות רגליים גדולות באורך 15 ס"מ, איתם יכל לנוע במהירות. הוא היה מכוסה בנוצות והיה בעל צוואר ארוך ולסתות בעלות מקור קרני קשה עם "כיפה" גדולה לראשו. מבנה הכפות שנמצאו ונחקרו ב-2001 הוביל חלק מהחוקרים לחשוב שהם נשברו משבר מאמץ, אך הטענה לא הוכחה.

## קישורים חיצוניים

קטגוריה:קנגנתיים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הלצ'קה אוסמולסקה
קטגוריה:מאובני טקסונים שתוארו ב-1981
פלטיפטריגיוס

**פלטיפטריגיוס** (שם מדעי: *Platypterygius*; משמעות השם: "כנף שטוחה") הוא סוג של זוחל ימי נכחד מסדרת האיכתיוזאורים שהיה קרוב לאופתלמוזאורוס מהיורה, אשר חי בתור הקרטיקון לפני 130-94.3 מיליון שנה. הוא היה אחד מאחרוני האיכתיוזאורים שנותרו. מאובני הזוחל נמצאו באמריקה הצפונית, אמריקה הדרומית, אירופה ואוסטרליה והוא כלל מינים רבים.
## מאפיינים
הפלטיפטריגיוס הגיע לאורך מרבי של שבעה מטרים והיה בעל זנב ארוך דמוי-דג וחרטום גדול ומעט מעוקל בקשת. בתוך החרטום היו שורת שיניים מחודדות שדמו לאלה של הדולפינים. היו לו ארבעה סנפירים שטוחים ורחבים מתחת הגוף שהיו בעלי אצבעות בקצוותיהם. ייתכן שבדומה לאיכתיוזאורוס הוא השריץ צאצאים חיים מתחת למים.

זוחל זה היה מטורפי העל של האוקיינוסים והימים הקדומים והוא ניזון בעיקר מדגים ורכיכות אך ניזון גם מטרף גדול יותר. הוכחות לכך נמצאו שרידים של צבי ים ושל עופות ימיים שהתגלו בבטנו.

## קישורים חיצוניים

קטגוריה:בעלי חיים שתוארו ב-1922
קטגוריה:איכתיוזאוריה
קטגוריה:בעלי חיים שחיו בקרטיקון באמריקה הדרומית
קטגוריה:בעלי חיים שחיו בקרטיקון באמריקה הצפונית
קטגוריה:בעלי חיים שחיו בקרטיקון באירופה
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1922
קטגוריה:בעלי חיים שחיו בקרטיקון באוסטרליה
קפריסיה מרשל

**קפריסיה מרשל** (באנגלית: **Capricia Marshall**; נולדה בשנת 1964) הייתה ראש הפרוטוקול של ארצות הברית, ומילאה תפקידים נוספים, בשירות ביל והילרי קלינטון.

## ביוגרפיה
קפריסיה מרשל נולדה בקליבלנד בשנת 1964 למשפחה ממוצא קרואטי-מקסיקני. היא בוגרת תואר לאמנויות ומדעי המדינה מאוניברסיטת פרדו. בהמשך היא למדה משפטים באוניברסיטת קייס וסטרן ריזרב והוענק לה תואר שלישי במשפטים.

בשנת 1990 החלה לעבוד במערכת הבחירות לנשיאות של ביל קלינטון. לאחר בחירתו היא עבדה בצוות של הילרי קלינטון בבית הלבן. בקדנציה השנייה של ביל קלינטון, בשנת 1997, מונתה למזכירה לעניינים החברתיים של הבית הלבן, (במקום אן סטוק). מרשל עבדה בתפקיד זה עד לשנת 2001. לאחר מכך קפריסיה מרשל עבדה אצל ביל קלינטון כיועצת בכירה.

בשנת 2006 היא עבדה במערכת הבחירות המקדימות לנשיאות של הילרי קלינטון. החל משנת 2009 היא עבדה במחלקת המדינה של ארצות הברית כראש הטקס במקום ננסי ברינקר וסיימה את התפקיד בשנת 2013.

היא מתגוררת בוושינגטון די. סי. עם בעלה ובנה.

## קישורים חיצוניים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:פוליטיקאיות אמריקאיות
קטגוריה:סגל מחלקת המדינה של ארצות הברית
קטגוריה:משפטניות אמריקאיות
קטגוריה:סגל הבית הלבן
קטגוריה:בוגרות אוניברסיטת פרדו
קטגוריה:בוגרי אוניברסיטת פרדו
קטגוריה:בוגרות אוניברסיטת קייס וסטרן ריזרב
קטגוריה:בוגרי בית הספר למשפטים באוניברסיטת קייס וסטרן ריזרב
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
אנדזאורוס

**אנדזאורוס** (שם מדעי: *Andesaurus*; מילולית: "לטאת האנדים") הוא סוג של דינוזאור גדול מקבוצת הזאורופודים אשר חי באמריקה הדרומית בתור הקרטיקון לפני 99-97 מיליון שנה. משמעות שמו הוא על שם הרי האנדים, לידם מאובניו התגלו. בסוג זה נמצא מין יחיד - *Andesaurus delgadoi*, אשר נקרא על שם המגלה שלו, אלחנדרו דלאגדו. המאובנים התגלו בתצורות קנדלרוס  שבנאוקן, ארגנטינה ותוארו בידי החוקרים ג'וזף בונפרה וג'ורג' א. קלבו] ב-1991. הממצאים כללו שלד חלקי ומקוטע, בעיקר של חוליות ועצמות גפיים.

האנדוזאורוס היה חלק מבני קבוצת הטיטאנוזאוריה שהכילו את הגדולים שבדינוזאורים כמו הארגנטינוזאורוס. ממדידת אורך הירך שלו הוא הגיע לאורך 15-18 מטרים ולמשקל 7 טונות, קטן יחסית לקרוביו. הוא היה 27 חוליות בזנבו הארוך ששימש לאיזון והיה גם בעל צוואר ארוך, איתו הגיע לצמרות העצים. הוא היה בעל עצמות ירך גבוהות ורחבות שהחזיקו את משקלו.

האנדוזאורוס היה קרוב לארגנטינוזאורוס הענקי, לדרדנוטוס ולפוארטזאורוס - כולם נמצאו בארגנטינה והיה בעל מאפיינים דומים כמו חוליות זקורות שיצרו "קוצים" מעל הגב ומפרקים עגולים בין חוליות הזנב. הוא חי לצידם של טורפים כמו הגיגאנוטוזאורוס, גדול טורפי אמריקה ושל הבויטררפטור (Buitreraptor) הזריז.

## קישורים חיצוניים

קטגוריה:בעלי חיים שתוארו ב-1991
קטגוריה:טקסונים שתוארו בידי חוסה בונפרטה
קטגוריה:טיטאנוזאוריה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1991
הימלאיצטוס

**הימלאיצטוס** (שם מדעי: ***Himalayacetus***; משמעות השם: "לווייתן ההימלאיה", למורדותיהם נמצא) הוא סוג לווייתן קדום בן למשפחת האמבולוצטיים, אשר נמצא במדינה הימאצ'ל פרדש שבצפון הודו והיה מאבותיהם של הלווייתנאים המודרניים. למעשה הוא נחשב למאובן הלווייתן הקדום ביותר שנמצא. 

לווייתן זה חי בים תטיס במשך תקופת האאוקן לפני 53.5 מיליון שנה, בדומה לקרוביו הגנדקסיה (Gandakasia) והאמבולוצטוס מפקיסטן. המאובנים שלו תוארכו בידי החוקרים ג'ינג'ריך ובייפי ב-1998 והם כללו רק ממצאי לסת תחתונה. מאובני שיניו היו בעלי חריצים קטנים שהזכירו את שיני הפקיצטוס המאוחר יותר, כך שהוא נחשב לבן משפחת הפקיצטיים. רק ב-2001 החוקרים ג'ינג'ריך ובייפי שייכו אותו למשפחתו הנוכחית. 

הלווייתן הקדום דמה במראהו לאמבולוצטוס והוא שחה בקרבת חופי ים תטיס ואולי צד כמו תנין ממארב לטרף ימי או יבשתי. בניגוד ללווייתנים המודרניים הוא יכל לעלות ליבשה אך היה איטי בהרבה בשחייה במים.

## קישורים חיצוניים

קטגוריה:אמבולוצטיים
קטגוריה:הודו: מאובנים
קטגוריה:מאובני טקסונים שתוארו ב-1998
קטגוריה:יונקים שחיו באאוקן באסיה
סינואורניס

**סינואורניס** (שם מדעי: ***Sinornis***; מילולית: "עוף סיני") הוא סוג של עוף קמאי קדום אשר חי בתור הקרטיקון לפני 120 מיליון שנה והוא נחשב לאחד מהעופות הקמאים המאוחרים ביותר (כל שאר העופות שייכים לקבוצה עופות בתראים). בסוג זה נמצא מין אחד *Sinornis santensis*, אשר נמצא ב-1992 בתצורת ג'יופוטאנג שבליאונינג, סין.
## מאפיינים
לסינואורניס היה שלד מתקדם ביותר, יחסית לראשון העופות, הארכאופטריקס אשר היה בעל חרטום צר ושיניים קטנות שאולי כוסו במקור, עצמות חלולות עם שריר סחוס בבית החזה, אשר נתן תמיכה לכנפיים. הזנב התקצר למעין משולש קטן שעידן סביבו נוצות תעופה והגפיים הקדמיות התארכו וקיבלו צורה אווירודינמית יותר. עם זאת הוא שימר את הטפרים שבקצה הזרוע. אורכו של העוף הקדום הגיע ל-14 סנטימטרים ומשקלו ל-20 גרם בממוצע.

העוף הקדום יכל לעוף בעזרת כנפיו ויכול היה גם לטפס בעזרת הטפרים על ענפים וגזעים. הוא חי בין ענפים ובקרבת מקווי מים וסבכי צמחים על גדותם, שרחשו בחרקים, דגים. ייתכן שהעוף הקדום ניזון מאלה.

## קישורים חיצוניים

קטגוריה:בעלי חיים שתוארו ב-1992
קטגוריה:ערכים שבהם תבנית בריטניקה אינה מתאימה
קטגוריה:אננטיאורניתס
קטגוריה:עופות שחיו בקרטיקון תחתון
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-1992
קטגוריה:סין: מאובנים
קטגוריה:בעלי חיים שחיו בקרטיקון תחתון באסיה
פרוטארכאופטריקס

**פרוטארכאופטריקס** (שם מדעי: *Protarchaeopteryx*; מילולית: "לפני ארכאופטריקס") הוא סוג של דינוזאור תרופוד קטן מקבוצת האובירפטורוזאוריה אשר חי בסין בתור הקרטיקון, לפני 124.6 מיליון שנה. הוא קיבל את שמו עקב הדמיון במבנה השלד שלו לעוף הראשון שחי בגרמניה של תור היורה. הוא היה מהפרימיטיביים ביותר מבין האובירפטורוזאורים.

מאובני הפרוטארכאופטריקס התגלו ב-1997 בחפירות של תצורת יישיין בליאונינג, שם חי לצד קרובו האינסיסיווזאורוס וייתכן שהיו שייכים לאותו הסוג. הוא הגיע לאורך של מטר והיה בעל רגליים גבוהות מותאמות לריצה, זנב ארוך ובעיקר זרועות מוארכות שכוסו בנוצות מפותחות מאוד. עם זאת, לא סביר שהפרוטארכאופטריקס היה מסוגל להמריא, וככל הנראה היה מטפס על ענפי עצים ודואה מהם, בדומה לסנאים דואים.

הלסתות שלו היו בעלות שיניים קטנות מודגשות אשר נעלמו למרבית האובירפטורים המפותחים והגדולים יותר והוא היה צמחוני או אוכל כל ולא טורף.

## גלריית תמונות

קובץ:Protarchaeopteryx size 01.jpg|בהשוואה לאדם
קובץ:Protarchaeopteryx robusta holotype at the Geological Museum of China.jpg|מאובן
קובץ:Protarchaeopteryx.jpg|מד אורך ושחזור שלד


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אובירפטורוזאוריה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1997
דרוידוזאורוס

**דרוידוזאורוס** (שם מדעי: *Dravidosaurus*) הוא סוג של דינוזאור מקבוצת הסטגוזאוריה שמאובניו נמצאו בהודו ולעיתים הם נחשבים למאובנים של פליוזאור. משמעות שמו הוא: "הלטאה של דרוידה נאדו ", שטח גדול בדרום הודו. המאובנים תוארכו לקרטיקון העליון לפני 89.7-86.3 מיליון שנה מהיום. המאובנים נחשפו בטאמיל נאדו לאחר סערה טרופית.

הדרוידוזאורוס היה מהקטנים שבסטגוזאורים, באורך 3 מטרים והיה גם מהמאוחרים שבהם, כשרובם הגדול חיו בתור היורה. נמצאו ממנו מאובנים מפורקים של שיניים, לסת, עצמות מפרקים ואולי של צלחות שריון.

ב-1991 החוקר ההודי סנקר צ'אטרג'י (Sankar Chatterjee) קבע שהמאובנים התבססו והתערבבו בחוליות ועצמות של פליוזאור, כך שהסוג מבוטל. עם זאת ב-2004 החוקרים גסטון ואפצ'רצ' ניתחו את מבנה הגולגולת וקבעו שלא מדובר על גולגולת פליוזאור והטקסון תקף. הם אישרו זאת ב-2017. עם זאת ייתכן ששיניים של דמויי-תנינאים קטנים התערבבו עם מאובני הלסתות וכך יצרו את הבלבול.

דומה לדינוזאור זה הוא הברכיפודוזאורוס שגם הוא במקור היה סטגוזאור או אנקילוזאור ממוצא הודי, הנתון במחלוקת מדעית.

## קישורים חיצוניים

קטגוריה:סטגוזאוריה
קטגוריה:טקסונים שנויים במחלוקת
קטגוריה:דינוזאורים שחיו בקרטיקון עליון בהודו ובמדגסקר
קטגוריה:הודו: מאובנים
קטגוריה:מאובני טקסונים שתוארו ב-1979
בירגיט אנטונסן

**בירגיט אנטונסן** (בשוודית: **Birgit Antonsson**; נולדה ב-23 באפריל 1942) היא ספרנית שוודית.

## ביוגרפיה
אנטונסן נולדה ביבלבורג, היא למדה באוניברסיטת אופסלה וב-1972 קיבלה את התואר דוקטור לפילוסופיה ונושא הדוקטורט שלה היה כתיבתו ההיסטורית ספרותית של הסופר השוודי פר פרוידנטל.

מ-1974 ועד 1975 הייתה ספרנית בספרייה הציבורית של גוטנבורג, מ-1975 ועד 1981 עבדה בספרייה של אוניברסיטת לינשפין, מ-1981 ועד 1985 הייתה הספרנית הראשית של אוניברסיטת אופסלה, מ-1985 ועד 1987 ניהלה את ספריית "בית הספר לכלכלה של סטוקהולם" (Handelshögskolan i Stockholm).

ב-1987 החלה לעבוד בספרייה הלאומית של שוודיה וב-1988 מונתה למנהלת הספרייה, תפקיד אותו ביצעה עד 1995, לאחר מכן החלה לעבוד במשרד החינוך השוודי.

מ-1989 ועד 1995 הייתה יושבת ראש "מועצת המחקר במדעי החברה ולימודים הומאניים" (Humanistisk-samhällsvetenskapliga forskningsrådet), מאז 1990 היא חברה בסניף השוודי של ארגון אונסק"ו, בנוסף היא כתבה ספר אודות טובה ינסון.

## קישורים חיצוניים
* https://www.kb.se/kb-in-english/about-us.html

## הערות שוליים

קטגוריה:מנהלי ספריות
קטגוריה:ספרניות ומידעניות
קטגוריה:הספרייה הלאומית של שוודיה
קטגוריה:שוודיות שנולדו ב-1942
אל-פתח (כדורגל)

**מועדון כדורגל אל-פתח** (בערבית: **نادي الفتح الرياضي**) הוא מועדון כדורגל סעודי מהעיר אל-חסא. הקבוצה משחקת כיום בליגת העל הסעודית.

הקבוצה זכתה באליפות בעונת 2012-13 בפעם הראשונה בתולדותיה.

## תארים והישגים
### ליגה
* **[[ליגת העל הסעודית]]:**
: **זכייה (1):** 2012-13
* **ליגת המשנה הסעודית הראשונה:**
: סגנית (1): 2008-09
* **ליגת המשנה הסעודית השנייה:**
: **זכייה (2):** 1996-97, 1998-98
: סגנית (1): 2002-03

### גביע
* **הסופר קאפ הסעודי:**
: **זכייה (1):** 2013

## קישורים חיצוניים

* 

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1958
שברולט ספין

**שברולט ספין** (באנגלית: **Chevrolet Spin**) הוא מיניוואן קומפקטי, מתוצרת יצרנית הרכב האמריקאית **[[שברולט]]**, חברת בת של קונצרן הרכב **[[ג'נרל מוטורס]]** אשר מיוצר משנת 2012 ועד היום בברזיל, ויוצר באינדונזיה בין פברואר 2013 ועד יוני 2015.

בברזיל מיוצר דגם "שברולט ספין" על ידי "General Motors do Brasil"  (חברת בת של "ג'נרל מוטורס").

באינדונזיה יוצר דגם "שברולט ספין" על ידי "GM Autoworld Indonesia" (חברת בת של "ג'נרל מוטורס").

## סוגי מנועים
* מנועי בנזין (ברזיל, אינדונזיה).
* מנועים המתודלקים על ידי אתנול (ברזיל).
* מנועי דיזל (אינדונזיה).

## דגמים
* "LS".
* "LT".
* "LTZ".
* "Activ".

## תמונות

קובץ:Silver chevrolet spin.JPG | "שברולט ספין"  
קובץ:Chevrolet Spin LTZ (14824734654).jpg | "שברולט ספין" דגם "LTZ"  
קובץ:Chevrolet Spin 20150814-DSC05636.JPG | "שברולט ספין"  
קובץ:Rio 2016 - Women's time trial 10 August (CR003) (28893353250).jpg| "שברולט ספין"   
קובץ:Elevador Lacerda visto da esquina da Rua Miguel Calmom com Rua da Bélgica.jpg | "שברולט ספין"  


## ראו גם
* שברולט

## קישורים חיצוניים

* 
* 

## הערות שוליים

קטגוריה:מיניוואנים
ספין
קטגוריה:דגמי מכוניות שהושקו ב-2012
קטגוריה:כלי רכב המורכבים בברזיל
קטגוריה:כלי רכב המיוצרים באינדונזיה
למסודון

**למסודון** (שם מדעי: *Lesmesodon*) הוא סוג של יונק קדום מהקבוצה האינודונטה שבסדרת הקראודונטים אשר חי בתקופת האאוקן שבפלאוגן לפני 47 מיליון שנה. מאובניו נתגלו בבור מסל שבדרום גרמניה בשנת 1982.

יונק זה היה קרובו של הפרוביוורה ושל ההאינודון הקטלני דמוי הצבוע. לעומת ההאינדון שיכול היה לשקול עד חצי טון, יונק זה היה קטן בהרבה באורך של 20–25 סנטימטרים בפרטים הקטנים ועד 45 סנטימטרים בגדולים ומשקלו הגיע ל-1–6 קילוגרם. הוא היה בעל לסתות חזקות בעלות שיניים וחוטם דק שדמו מעט לאלה של זאב או של תן מודרני. יונק זה היה צייד בעל רגליים קצרות וזנב קצר. מבנה גופו מנע ממנו לנוע ביעילות על ענפי עצים כך שהוא התאים לחיי קרקע ולמרוצה.

מרבית המאובנים שנמצאו מהלמסודון היו של פרטים צעירים ולא בוגרים. טורף זה היה צייד של טרף קטן יותר כמו מכרסמים ויונקים דומים או איגואנות וגיוון בחסרי חוליות היה קורבן בעצמו לטורפים כמו הפלאופיתון ששרידיו נמצאו בבטנו.

## קישורים חיצוניים

קטגוריה:האינודונטה
קטגוריה:יונקים שחיו באאוקן באירופה
ישיבת משכנות התורה

**ישיבת משכנות התורה** היא ישיבה גדולה חרדית ספרדית, בראשות הרב אפרים כהן, השוכנת במרכז העיר בני ברק.

## היסטוריה
הישיבה הוקמה בשנת ה'תש"ס על ידי הרב אפרים כהן, בנו של הרב יעקב כהן-זאנגי (אחינו של רבי סלמאן מוצפי) מרבני פורת יוסף. לפני כן, שימש הרב כהן כר"מ בישיבת "כנסת שלום". 

לאורך שנים שכנה הישיבה במבנים שונים בבני ברק, וכיום שוכנת במבנה מפואר וגדול בצומת הרחובות בן יעקב - עזרא בבני ברק. הישיבה מונה כ-400 בחורים, ותחתיה פועלים גם כולל אברכים וישיבה קטנה.

הישיבה ידועה כמשתייכת לפלג מרביצי תורה והונהגה על ידי מועצת גדולי התורה של דגל התורה, ועל פי השקפת העולם ודרך החינוך והלימוד הליטאית.

בשנת 2016 הותקפה על ידי הראשון לציון הרב יצחק יוסף על כך שאינם מכניסים את ספרי אביו הרב עובדיה יוסף להיכל הישיבה. הרב יוסף קרא לתלמידי הישיבה למרד, והורה להם לעזוב את הישיבה.

בתגובה פרסמה הישיבה כי טעות בידו, ספר יביע אומר שנכתב על ידי הרב עובדיה כן נכנס, אך ספר ילקוט יוסף שנכתב על ידי הגר"י הוא שאינו נכנס.

### צוות הישיבה

* הרב אפרים כהן - ראש הישיבה
* הרב משה דוד ליפקוביץ - משגיח
* הרב מנחם אוסטרי - משגיח קטן
* הרב אברהם ישעיהו אלקיים
* הרב פנחס חליוואה
* הרב אליהו מנדל

## קישורים חיצוניים
* סרטון תדמית, באתר יוטיוב
* הקפות שניות בהיכל ישיבת משכנות התורה באתר יוטיוב
* 

## הערות שוליים

משכנות התורה
משכנות התורה
משכנות התורה